Янбаев Марат Салауат улы

Янбаев Марат Салауат улы (; 10 апрель 1947 йыл) — ауыл хужалығы һәм муниципаль хеҙмәт ветераны. 1984 йылдан Учалы районы «Поляковка» совхозы директоры, 1990—1994 йылдарҙа халыҡ депутаттарының район Советы рәйесе — район хакимиәте башлығы. 1990 йылдың 11 октябрендә Башҡорт АССР-ының ун икенсе саҡырылыш Юғары Советының өсөнсө сессияһында республиканың дәүләт суверенитеты тураһында Декларация ҡабул иткән Башҡорт АССР-ының 12-се саҡырылыш Юғары Советы депутаты.

 Биографияһы 
1947 йылдың 10 апрелендә Башҡорт АССР-ының Учалы районы Туңғатар ауылында тыуған. Милләте — башҡортНародные депутаты Республики Башкортостан. Двенадцатый созыв. — Уфа, Китап, 1994. — с. 104.

Юғары белемле — 1968 йылда Силәбе ауыл хужалығы институтын тамамлаған.

Хеҙмәт юлын 1968 йылда Учалы районы «Байрамғол» совхозында инженер-механик булып башлай.

1975—1984 йылдарҙа Учалы район «Сельхозтехника» берекмәһе директоры урынбаҫары, «Байрамғол» сохозының партия комитеты секретары булып эшләй.

1984 йылдан 1990 йылға тиклем — «Поляковка» совхозы директоры.

1990—1994 йылдарҙа — Халыҡ депутаттарының Учалы район Советы рәйесе — район хакимиәте башлығы. 1994 йылда Учалы район хакимиәте бөтөрөлә һәм шул сәбәпле Марат Салауат улы вазифаларынан китәУказ Президента РБ от 08.04.1994 N УП-179 «О Янбаеве М. С.» — 8 апреля 1994 года N УП-179.

1990 йылда Марат Салауат улы Янбаев Учалы районы, 264-се Поляковка һайлау округынан Башҡорт АССР-ының 12-се саҡырылыш Юғары Советы депутаты итеп һайлана.

БАССР Юғары Советының экология һәм тәбиғәт ресурстарын рациональ файҙаланыу буйынса комиссияһы ағзаһы була 12 созыв (БАССР)Народные депутаты Республики Башкортостан. Двенадцатый созыв. — Уфа, Китап, 1994. — с. 30.

 Ғаиләһе 
Өйләнгән, ғаиләлә ҡыҙ тәрбиәләп үҫтергәндәр

 Маҡтаулы исемдәре һәм бүләктәре 
 «Хеҙмәт батырлығы өсөн» миҙалы

 Ҡарағыҙ 
 БАССР-ҙың 12-се саҡырылыш Юғары Советы депутаттары исемлеге

 Иҫкәрмәләр 

 Сығанаҡтар 
 Народные депутаты Республики Башкортостан. Двенадцатый созыв. — Уфа, Китап, 1994. — с. 16.

 Һылтанмалар 
  12 созыв (БАССР)

Категория:12-се саҡырылыш Башҡорт АССР-ы Юғары Советы депутаттары
Категория:Көньяҡ Урал дәүләт аграр университетын тамамлаусылар
Категория:«Хеҙмәт батырлығы өсөн» миҙалы менән наградланыусылар